REGOLAMENT TAL-KUMMISSJONI (KE) Nru 204/2006
tas-6 ta’ Frar 2006
li jadatta r-Regolament tal-Kummissjoni (KEE) Nru 571/88 u li jemenda d-Deċiżjoni tal-Kummissjoni 2000/115/KE b’ħarsa lejn l-organizzazzjoni tas-servejs tal-Komunità fuq l-istruttura tal-proprjetà agrikola fl-2007
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kummissjoni (KEE) Nru 571/88 tad-29 ta’ Frar 1988 dwar l-organizzazzjoni tas-servejs tal-Komunità fuq l-istruttura tal-proprjetà agrikola (1), u b’mod partikolari l-Artikoli 5 u 8 tiegħu,
Billi:
(1)
Il-lista ta’ karatteristiċi mfassla fl-Anness I għar-Regolament (KEE) Nru 571/88 għandu jkun adattat sabiex jimxi ma’ l-evoluzzjoni tas-settur agrikolu u tal-Politika Agrikola Komuni.
(2)
F’ċerti Stati Membri, ir-riżultati mis-servej tal-Komunità fuq l-istruttura tal-proprjetà agrikola magħmul fl-2003 urew li xi karatteristiċi huma insinifikanti, u li oħrajn żdiedu fl-importanza.
(3)
Ir-Regolament tal-Kunsill (KE) 1782/2003 li jistabbilixxi r-regoli komuni għal skemi ta’ għajnuna diretta skond il-politika agrikola komuni u li jistabbilixxi ċerti skemi ta’ għajnuna għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE) Nru 2358/71 u (KE) Nru 2529/2001 (2) jintroduċi l-manteniment ta’ l-art f’kundizzjoni agrikola u ambjentali tajba bħala attività agrikola, li tagħmel ir-reviżjoni ta’ diversi definizzjonijiet meħtieġa.
(4)
Kemm ir-Regolament (KEE) Nru 571/88 innifsu kif ukoll id-deċiżjoni li tippreskrivi d-definizzjonijiet u l-ispjegazzjonijiet li għandhom x’jaqsmu ma’ dak ir-Regolament, jiġifieri d-Deċiżjoni tal-Kummissjoni 2000/115/KE (3) għandha għalhekk tkun emendata b’dan il-mod.
(5)
Il-miżuri maħsuba għalihom f’dan ir-Regolament huma fi qbil ma’ l-opinjoni tal-Kumitat Permanenti ta’ l-Istatistiċi Agrikoli stabbiliti mid-Deċiżjoni tal-Kunsill 72/279/KEE (4).
ADOTTAT DAN IR-REGOLAMENT:
Artikolu 1
L-Anness I għar-Regolament tal-Kunsill (KEE) Nru 571/88 ġie sostitwit bit-test muri fl-Anness I għal dan ir-Regolament.
Artikolu 2
L-Anness I għad-Deċiżjoni 2000/115/KE huwa emendat kif muri fl-Anness II għal dan ir-Regolament.
Artikolu 3
Dan ir-Regolament għandu jidħol fis-seħħ fl-għoxrin ġurnata wara l-publikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fit-totalità tiegħu u japplika direttament għall-Istati Membri kollha.
Magħmul fi Brussell, nhar is-6 ta’ Frar 2006.